CELEX: 32010D0811(01)
Language: et
Date: 2010-08-10 00:00:00
Title: Komisjoni otsus, 10. august 2010 , millega luuakse Euroopa postiteenuseid reguleerivate asutuste töörühm  EMPs kohaldatav tekst

11.8.2010   
            
            
               ET
            
            
               Euroopa Liidu Teataja
            
            
               C 217/7
            
         KOMISJONI OTSUS,
   10. august 2010,
   millega luuakse Euroopa postiteenuseid reguleerivate asutuste töörühm
   (EMPs kohaldatav tekst)
   2010/C 217/07
   EUROOPA KOMISJON,
   võttes arvesse Euroopa Liidu toimimise lepingut,
   ning arvestades järgmist:
   
               (1)
            
            
               Euroopa Parlamendi ja nõukogu 15. detsembri 1997. aasta direktiiviga 97/67/EÜ ühenduse postiteenuste siseturu arengut ja teenuse kvaliteedi parandamist käsitlevate ühiseeskirjade kohta luuakse Euroopa Liidus postiteenuste osutamise tingimusi ja postiteenuste siseturu loomist reguleeriv raamistik.
            
         
               (2)
            
            
               Direktiivi 97/67/EÜ kohaselt peavad liikmesriigid määrama postisektoris ühe või mitu siseriiklikku reguleerivat asutust, mis täidavad nimetatud direktiivis määratletud reguleerimisülesandeid. Siseriiklikud reguleerivad asutused peaksid olema liikmesriigi postiettevõtjatest juriidiliselt eraldatud ja oma tegevuses sõltumatud. Liikmesriik, kes säilitab omandi või kontrolli postiteenuste osutajate üle, tagab reguleerivate funktsioonide tõhusa struktuurilise eraldatuse omandi või juhtimisega seotud tegevustest.
            
         
               (3)
            
            
               Siseriiklike reguleerivate asutuste kohustused ja ülesanded erinevad oluliselt eri liikmesriikides.
            
         
               (4)
            
            
               Direktiiv 97/67/EÜ võimaldab teatavates valdkondades paindlikkust ühiste eeskirjade kohaldamisel vastavalt konkreetse riigi tingimustele. Selleks et saavutada postiteenuste siseturu edukas areng, on vaja asjakohaseid eeskirju kõigis liimesriikides järjepidevalt kohaldada.
            
         
               (5)
            
            
               Seepärast on vaja moodustada postiteenuste valdkonna riiklikest reguleerivatest asutustest koosnev töörühm ning määrata kindlaks selle ülesanded ja struktuur.
            
         
               (6)
            
            
               Töörühm peaks tegelema analüüsi, arutelu ja komisjoni nõustamisega postiteenuste valdkonnas. See peaks hõlbustama liikmesriikide reguleerivate asutuste ning nimetatud asutuste ja komisjoni vahelist üksteisega konsulteerimist, tegevuse kooskõlastamist ja koostööd, eesmärgiga konsolideerida postiteenuste siseturg ja tagada direktiivi 97/67/EÜ järjepidev kohaldamine kõigis liikmesriikides.
            
         
               (7)
            
            
               Rühma liikmete jaoks tuleks ette näha teabe avaldamise eeskirjad, ilma et see piiraks komisjoni otsuse 2001/844/EÜ, ESTÜ, Euratom (1) lisas esitatud komisjoni turvaeeskirjade kohaldamist.
            
         
               (8)
            
            
               Töörühma liikmete isikuandmeid tuleks töödelda vastavalt Euroopa Parlamendi ja nõukogu 18. detsembri 2000. aasta määrusele (EÜ) nr 45/2001 üksikisikute kaitse kohta isikuandmete töötlemisel ühenduse institutsioonides ja asutustes ning selliste andmete vaba liikumise kohta (2),
            
         ON TEINUD JÄRGMISE OTSUSE:
   Artikkel 1
   Sisu
   Käesolevaga luuakse Euroopa postiteenuseid reguleerivate asutuste töörühm (edaspidi „töörühm”).
   Artikkel 2
   Ülesanded
   Töörühma ülesanded on järgmised:
   
               a)
            
            
               nõustada ja abistada komisjoni postiteenuste siseturu konsolideerimisel;
            
         
               b)
            
            
               nõustada ja abistada komisjoni oma pädevuse piires kõigis postiteenustega seotud küsimustes;
            
         
               c)
            
            
               nõustada ja abistada komisjoni postiteenuste siseturu arengu ja reguleeriva raamistiku kõigis liikmesriikides järjepideva kohaldamise valdkonnas;
            
         
               d)
            
            
               konsulteerida komisjoni nõusolekul ulatuslikult ja eksperditöö varases järgus turul tegutsevate ettevõtete, tarbijate ja lõppkasutajatega ning teha seda avatud ja läbipaistval viisil.
            
         Artikkel 3
   Liikmed
   1.   Töörühm koosneb postiteenuste valdkonna siseriiklikest reguleerivatest asutustest. Lisas esitatud asutusi esindavad nende juhid või erijuhtudel muud esindajad. Igast liikmesriigist on üks liige.
   2.   Siseriiklike asutuste nimed avaldatakse komisjoni eksperdirühmade registris.
   Artikkel 4
   Töökorraldus
   1.   Töörühm valib oma liikmete hulgast esimehe. Esimees kutsub töörühma koosolekud kokku kokkuleppel komisjoniga.
   2.   Kokkuleppel komisjoni talitustega võib luua alamrühmi, kes tegelevad eriküsimuste lahendamisega eksperdirühma antud volituste alusel.
   3.   Euroopa Majanduspiirkonna liikmete, mis ei ole liikmesriigid, ning Euroopa Liidu kandidaatriikide sõltumatutel reguleerivatel asutustel on vaatlejastaatus ning neid esindatakse asjakohasel tasandil. Töörühm võib komisjoni esindaja nõusolekul kutsuda vajaduse korral koosolekutele ka muid eksperte ja vaatlejaid.
   4.   Töörühma liikmed ja nende esindajad ning ka kutsutud eksperdid ja vaatlejad järgivad aluslepingutes ja nende rakenduseeskirjades sätestatud ametisaladuse kohustust ning ka komisjoni otsuse 2001/844/EÜ, ESTÜ, Euratom lisas sätestatud komisjoni turvaeeskirju seoses ELi salastatud teabe kaitsmisega. Juhul kui nad kõnealuseid kohustusi ei täida, võib komisjon võtta kõik asjakohased meetmed.
   5.   Töörühm ja selle alamrühmad kohtuvad tavaliselt komisjoni ruumides vastavalt komisjoni kehtestatud korrale ja ajakavale. Komisjon tagab sekretariaaditeenused. Teised komisjoni ametnikud, kes tunnevad menetluse vastu huvi, võivad osaleda rühma või selle alamrühmade koosolekutel.
   6.   Korraldusrühm kinnitab oma töökorra komisjoni poolt vastu võetud töökorra standardeeskirjade (3) alusel.
   Artikkel 5
   Koosolekutega seotud kulud
   1.   Komisjon hüvitab liikmetele, ekspertidele ja vaatlejatele rühma tegevusega seotud reisi- ja vajaduse korral elamiskulud vastavalt komisjoni välisekspertide kulude hüvitamise korrale.
   2.   Liikmetele, ekspertidele ja vaatlejatele ei maksta osutatud teenuste eest tasu.
   3.   Koosolekute kulud hüvitatakse aastaeelarve piires, mille eraldavad eksperdirühmale asjaomased komisjoni talitused.
   Artikkel 6
   Aastaaruanne
   Rühm esitab komisjonile igal aastal tegevusaruande.
   Artikkel 7
   Kohaldamine
   1.   Käesolev otsus jõustub selle Euroopa Liidu Teatajas avaldamise päeval.
   2.   Töörühm alustab tegevust käesoleva otsuse jõustumise päeval.
   
      Brüssel, 10. august 2010
      
         
            Komisjoni nimel
         
         
            president
         
         José Manuel BARROSO
      
   
   
      (1)  EÜT L 317, 3.12.2001, lk 1.
   
      (2)  EÜT L 8, 12.1.2001, lk 1.
   
      (3)  Vt Standardeeskirjad – dokumendi SEK(2005) 1004 III lisa.
   
      LISA
      
         Euroopa postiteenuseid reguleerivate asutuste töörühma liikmete nimekiri
      
      
                  Riik
               
               
                  Siseriiklik reguleeriv asutus
               
            
                  Belgique/België
               
               
                  Institut belge des services postaux et des télécommunications (IBPT)/Belgisch Instituut voor postdiensten en telecommunicatie (BIPT)
               
            
                  България/Bulgaria
               
               
                  Комисия за регулиране на съобщенията (КРС)/Communications Regulation Commission (CRC)
               
            
                  Česká republika
               
               
                  Český telekomunikační úřad (ČTÚ)
               
            
                  Danmark
               
               
                  Færdselsstyrelsen (FSTYR)
               
            
                  Deutschland
               
               
                  Bundesnetzagentur für Elektrizität, Gas, Telekommunikation, Post und Eisenbahnen (BNetzA)
               
            
                  Eesti
               
               
                  Sideamet (SIDEAMET)
               
            
                  Ελλάδα/Elláda
               
               
                  Εθνική Επιτροπή Τηλεπικοινωνιών και Ταχυδρομείων Hellenic/Telecommunications and Post Commission (EETT)
               
            
                  España
               
               
                  Commissión Nacional del Sector Postal (CNSP)
               
            
                  France
               
               
                  Autorité de régulation des communications électroniques et des postes (ARCEP)
               
            
                  Ireland
               
               
                  Commission for Communications Regulation (ComReg)
               
            
                  Κύπρος/Kypros
               
               
                  Γραφείο Επιτρόπου Ρυθμίσεως Ηλεκτρονικών Επικοινωνιών και Ταχυδρομείων (ΓΕΡΗΕΤ)/Office of the Commissioner of Electronic Communications and Postal Regulation (OCECPR)
               
            
                  Italia
               
               
                  Sõltumatu siseriiklik reguleeriv asutus luuakse vastavalt õigusaktile Legge 4 giugno 2010, n. 96, Disposizioni per l'adempimento di obblighi derivanti dall’appartenenza dell’Italia alle Comunita’ europee — Legge comunitaria 2009, (GU n. 146 del 25.6.2010 — Suppl. Ordinario n. 138), artikli 37 lõige 2 punkt h.
               
            
                  Latvija
               
               
                  Sabiedrisko pakalpojumu regulēšanas komisija (SPRK)
               
            
                  Lietuva
               
               
                  Ryšių reguliavimo tarnyba (RRT)
               
            
                  Luxembourg
               
               
                  Institut luxembourgeois de régulation (ILR)
               
            
                  Magyarország
               
               
                  Nemzeti Hírközlési Hatóság (NHH)
               
            
                  Malta
               
               
                  L-Awtorità ta’ Malta dwar il-Komunikazzjoni/Malta Communications Authority (MCA)
               
            
                  Nederland
               
               
                  Onafhankelijke Post en Telecommunicatie Autoriteit (OPTA)
               
            
                  Österreich
               
               
                  Rundfunk und Telekom Regulierungs-GmbH (RTR)
               
            
                  Polska
               
               
                  Urząd Komunikacji Elektronicznej (UKE)
               
            
                  Portugal
               
               
                  Autoridade Nacional de Comunicações (Anacom)
               
            
                  România
               
               
                  Autoritatea Naționala pentru Administrare si Reglementare in Comunicații (ANCOM)
               
            
                  Slovenija
               
               
                  Agencija za pošto in elektronske komunikacije Republike Slovenije (APEK)
               
            
                  Slovensko
               
               
                  Poštový regulačný úrad (PRU)
               
            
                  Suomi/Finland
               
               
                  Viestintävirasto/Kommunikationsverket (FICORA)
               
            
                  Sverige
               
               
                  Post- och telestyrelsen (PTS)
               
            
                  United Kingdom
               
               
                  Postal Services Commission (Postcomm)